Samotracia

**Samotracia** (en grego, **Σαμοθράκη** ou *Samothraki*) é unha illa de Grecia no norte do mar Exeo. Sitúase no distrito de Evros, na provincia de Macedonia Oriental e Tracia. Está uns poucos quilómetros ao oeste da fronteira marítima entre Grecia e Turquía. A extensión da illa é 178 quilómetros cadrados, e a súa poboación de aproximadamente 2.800 habitantes. Depende da pesca e o turismo. 
O nome da illa é coñecido pola escultura chamada Vitoria de Samotracia que se atopa no museo do Louvre.

## Historia 
### Antigüidade 
Samotracia non era un estado completo no significado político da antiga Grecia, xa que non ten ningún porto natural e a maior parte da illa é moi montañosa para o cultivo: Ouros Fengari (Monte Lúa) elévase a 1.611 m. Foi, con todo, o fogar do Santuario dos Grandes Deuses, sitio de importantes cerimonias relixiosas Helénicas e pre-helénicas . Entre os que visitaron este santuario para ser iniciados no culto da illa foron o rei Lisandro de Esparta, Filipo II de Macedonia e Cornelio Pisón, sogro de Xulio César.

A antiga cidade, cuxas ruínas chámanse Palaeopoli ("cidade vella"), atópase na costa norte. Aínda se conservan considerables restos das antigas murallas, que foron construídas en grande estilo ciclópeo, así como do santuario dos grandes deuses, onde se levaban a cabo ritos misteriosos  (Misterios Samotracianos) que estaban abertos aos escravos e persoas libres (en contraste cos Misterios de Eleusis). Demetrios de Skepsis fala dos misterios de Samotracia.

O libro dos Feitos na Biblia cristiá rexistra que o apóstolo Paulo de Tarso, na súa segunda viaxe misioneiro fóra de Palestina, partiu de Troas a Samotracia e pasou unha noite alí de camiño a Macedonia.

### Era Posromana 
[thumb|Bandeira dos revolucionarios de Samotracia durante a [Guerra de indendencia grega.]]
thumb|Vista de Samotracia.
thumb|Barcos de pesca no porto de Samotracia.

San Teófanes morreu aquí no 818. Os bizantinos gobernaron ata 1204, cando os venecianos tomaron o seu lugar, só para ser desaloxados por unha familia xenovesa en 1355, os Gattilusi. O Imperio Otomán conquistouna en 1457 e foi chamada (turco: Semadirek); unha insurrección contra eles pola poboación local durante a guerra de Independencia grega (1821-1831) levou ao masacre da maioría da poboación uns 1.000 mortos. A illa regresou ao dominio grego en 1913 por mor da guerra dos Balcáns. Foi ocupada por Bulgaria durante a segunda guerra mundial de 1941 a 1944.

### Hoxe en día 
A cidade portuaria moderna de Kamariotissa está na costa noroeste e permite o acceso de transbordadores desde e cara a puntos do norte de Grecia, como Alexandroupoli e Kavala. Non hai aeroporto comercial na illa. Outros sitios de interese na illa inclúen as ruínas dos fortes xenoveses, o pintoresco *Chora*(casco antigo), e varias fervenzas.
	
## Lugares emblemáticos 
O sitio máis famoso da illa é o santuario dos grandes deuses, gregos  *Hieron ton Megalon Theon*, o máis famoso de todos é a estatua de mármore de 2´5 metros de Niké, agora coñecida como a Vitoria de Samotracia, que data de ao redor do 190 antes de Cristo. Foi descuberta en anacos na illa en 1863 polo arqueólogo francés Charles Champoiseau, e agora atópase sen cabeza no Louvre en París.

## Poboación histórica
## Galería

File:20110624 Fonias first Waterfall Pont Samothrace Thrace Greece Panoramic.jpg|Fervenza de *Fonias*
File:20100626 Mesembria Temple of Apollo Thrace Greece.jpg|Sitio arqueolóxico de Mesembria
File:20020800 Archeological place, Paleopolis, Samothrace island Thrace Greece.jpg|Vista da zona arqueolóxica de Palaiopolis
File:Nike of Samothrake Louvre Ma2369.jpg|A Vitoria de Samotracia, unha das estatuas gregas antigas máis coñecidas (Louvre)
File:Samothraki Holocaust.JPG|"Holocaust of Samothraki" (1821) por François-Auguste Vinson

## Referencias 
## Véxase tamén
* Outras illas gregas
* Vitoria de Samotracia

### Ligazóns externas 
* Páxina oficial de Samotracia